Diari Oficial de la Generalitat Valenciana


Sumari del DOGV 5673, del 04-01-2008 (2007/15863)

ORDE de 23 d'octubre de 2007, de la Conselleria d'Agricultura, Pesca i Alimentació, per la qual es modifica l'Orde de 14 de febrer de 2007, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5673

Data del DOGV
:   04-01-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/15209


Data del document
:   23-10-2007

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * segur agrícola
    * sinistre
    * ajuda a l'agricultura

ORDE de 23 d'octubre de 2007, de la Conselleria d'Agricultura, Pesca i Alimentació, per la qual es modifica l'Orde de 14 de febrer de 2007, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries. [2007/15427]  
Després de l'aprovació i la publicació de l'Orde de 14 de febrer de 2007, de la conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries (DOCV núm. 5461, d'1 de març de 2007), s'advertix que, per a la realització d'anàlisis i estudis, resulta necessari demanar informació en relació amb els sinistres esdevinguts en l'àmbit de la Comunitat Valenciana.   
En compliment de la Llei Orgànica 15/1999, de 13 de desembre, de Protecció de Dades de Caràcter Personal, i en virtut de les facultats que em conferix l'article 28 de la Llei 5/1983, de 30 de desembre, del Consell (segons la redacció feta en la Llei 12/2007),  
ORDENE  
Article únic  
Modificar l'Orde de 14 de febrer de 2007, de la conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries, afegint-hi un nou apartat 3 al final de l'article 3, amb la redacció següent:  
«L'aplicació de les subvencions a càrrec de la CAPA en les pòlisses de plans d'assegurances agràries combinades implica que els assegurats autoritzen expressament la conselleria d'Agricultura, Pesca i Alimentació a sol·licitar i rebre d'Agroseguro SA les dades de les actes de taxació de sinistres esdevinguts en l'àmbit de la Comunitat Valenciana que es consideren necessàries per a la realització d'anàlisis i estudis sobre la repercussió de la política d'assegurances agràries. En compliment del que s'establix en la Llei Orgànica 15/1999, de 13 de desembre, de Protecció de Dades de Caràcter Personal, es disposa que la conselleria d'Agricultura, Pesca i Alimentació prendrà les mesures necessàries per a assegurar que totes les dades demanades s'usen per a les finalitats esmentades, i els beneficiaris de les ajudes i titulars de les dades de caràcter personal podran exercitar el seu dret d'accés, rectificació i cancel·lació davant de la subsecretària de la conselleria d'Agricultura, Pesca i Alimentació.»  
València, 23 d'octubre de 2007  
La consellera d'Agricultura, Pesca i Alimentació,  
MARITINA HERNÁNDEZ MIÑANA